Source: http://legislatie.just.ro/Public/DetaliiDocumentAfis/41111
Timestamp: 2019-12-05 16:30:15+00:00
Document Index: 16016164

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21', 'Articolul 22', 'Articolul 23', 'Articolul 24', 'Articolul 25', 'Articolul 26', 'Articolul 27', 'Articolul 28', 'Articolul 29', 'Articolul 30', 'Articolul 31', 'Articolul 32', 'Articolul 33', 'Articolul 34', 'Articolul 35']

STATUT 18/12/2002 - Portal Legislativ
STATUTUL din 18 decembrie 2002Societăţii Comerciale "Electrocentrale Bucureşti" - S.A.
Publicat în MONITORUL OFICIAL nr. 6 din 9 ianuarie 2003
+ Capitolul 1 Denumirea, forma juridică, sediul, durata + Articolul 1Denumirea (1) Denumirea societăţii comerciale este Societatea Comercială "Electrocentrale Bucureşti" - S.A., filiala a Societăţii Comerciale "Termoelectrica" - S.A., denumita în continuare "Electrocentrale Bucureşti" - S.A. ... (2) În toate actele, facturile, anunţurile, publicaţiile ori în alte acte emanând de la societatea comercială denumirea acesteia va fi precedată sau urmată de cuvintele "societate pe acţiuni" sau de initialele "S.A.", capitalul social, din care cel efectiv vărsat potrivit ultimului bilanţ contabil aprobat, sediul, numărul de înmatriculare în registrul comerţului şi codul fiscal. ... + Articolul 2Forma juridică"Electrocentrale Bucureşti" - S.A. este persoana juridică română având forma juridică de societate comercială pe acţiuni, filiala a Societăţii Comerciale "Termoelectrica" - S.A., şi îşi desfăşoară activitatea în conformitate cu legile române şi cu prezentul statut. + Articolul 3Sediul (1) "Electrocentrale Bucureşti" - S.A. are sediul principal în România, municipiul Bucureşti, bd. Lacul Tei nr. 1-3, sectorul 2. ... (2) La data infiintarii, "Electrocentrale Bucureşti" - S.A. are în componenta sedii secundare cu statut de sucursala fără personalitate juridică, prevăzute în anexa nr. 3.1. ... (3) "Electrocentrale Bucureşti" - S.A. poate înfiinţa şi alte sedii secundare fără personalitate juridică, situate şi în alte localităţi din ţara sau din străinătate, care se vor organiza ca sucursale, reprezentante sau agenţii, cu aprobarea adunării generale a acţionarilor. ... + Articolul 4DurataDurata "Electrocentrale Bucureşti" - S.A. este nelimitată, cu începere de la data înmatriculării în registrul comerţului. + Capitolul 2 Scopul şi obiectul de activitate + Articolul 5Scopul"Electrocentrale Bucureşti" - S.A. are ca scop producerea şi furnizarea energiei electrice, producerea, dispecerizarea, transportul, distribuţia şi furnizarea energiei termice, prin efectuarea, cu respectarea legislaţiei în vigoare, de acte de comerţ corespunzătoare obiectului de activitate aprobat prin prezentul statut. + Articolul 6Obiectul de activitate"Electrocentrale Bucureşti" - S.A. are ca obiect de activitate:1. producerea şi vânzarea energiei electrice (cod 4011);2. microproducţie de echipamente, dotări şi piese de schimb;3. producerea, transportul, distribuţia, dispecerizarea şi vânzarea energiei termice (cod 40, 403, 4031, 4032);4. operaţiuni de import-export de energie electrica şi import de combustibil tehnologic (cod 5151), import-export de echipamente, piese de schimb şi materiale de exploatare şi întreţinere (cod 5165);5. exploatarea centralelor electrice;6. dezvoltarea producţiei de energie electrica şi termica din domeniul sau de activitate, pe baza unei planificari proprii în aplicarea strategiei energetice a sectorului;7. realizarea de programe pentru reducerea impactului instalaţiilor energetice asupra mediului înconjurător;8. măsurători, expertize, testări (cod 7430), consultanţa, studii, proiectare (cod 7420), investiţii (cod 4525, 4526), revizii şi reparaţii la agregatele şi instalaţiile energetice, precum şi la dispozitivele de lucru şi de mecanizare specifice, retehnologizari, modernizări, în vederea îmbunătăţirii activităţii (cod 4531, 4532);9. audit, inspecţii, expertize, recepţii în domeniul calităţii produselor şi serviciilor, al exploatării instalaţiilor, cercetării, proiectării (cod 7484);10. procesare de resurse energetice primare (gaze naturale, pacura, cărbune etc.);11. optimizarea funcţionarii instalaţiilor existente, modernizarea acestora, extinderea automatizarii şi introducerea de noi tehnologii privind utilizarea eficienta a energiei electrice şi termice şi conversia energiei, precum şi reducerea impactului asupra mediului, pe baza efectuării de analize de risc, studii, proiecte, programe, rapoarte de expertiza, memorii tehnice, în vederea obţinerii de autorizaţii în domeniul tehnologiilor neconventionale;12. elaborarea de reglementări cu caracter tehnic pentru îndeplinirea obiectului de activitate;13. implementarea proiectelor de investiţii cu credite externe;14. pregătirea şi perfecţionarea personalului în reţeaua proprie de învăţământ (cod 8042) şi în sistemul de învăţământ public şi privat;15. prestarea de servicii la consumatorii de energie electrica şi termica, inclusiv realizarea de investiţii la consumatori, pentru utilizarea în condiţii de eficienta a energiei electrice şi termice;16. asigurarea pazei proprii sau în condiţii contractuale a obiectivelor sale;17. transportul personalului propriu la şi de la locul de muncă (cod 6023), efectuarea şi prestarea serviciilor de transport de mărfuri şi de persoane cu mijloace proprii sau închiriate, prestări de servicii şi service auto (cod 6024);18. prestarea de servicii de transport pe cai ferate, prin racord propriu, pentru agenţii economici amplasati pe aceeaşi platforma (cod 6010);19. realizarea sistemului propriu informatic şi de telecomunicaţii şi de prestări de servicii în domeniul informatic şi de telecomunicaţii (cod 7220, 7223, 7250, 7260);20. elaborarea de produse software (cod 7240);21. cooperare economică internationala (cod 6521; 6522; 6523);22. participarea cu capital social, în condiţiile legii, la constituirea de societăţi comerciale împreună cu persoane fizice şi/sau juridice, române sau străine, de drept privat;23. operaţiuni de comision şi intermedieri în domeniul sau specific de activitate;24. participarea la conferinţe, târguri şi expoziţii interne şi internaţionale;25. consultanţa şi asistenţa tehnica, lucrări de reparaţii, întreţinere şi exploatare, punere în funcţiune etc., precum şi valorificarea la intern a materialelor rezultate din stocuri, reparaţii, demolări, casări, produse secundare rezultate din activitatea de baza;26. lucrări de demolări de construcţii şi clădiri, terasamente, organizare de şantier (cod 4511);27. recuperarea deşeurilor metalice şi nemetalice şi valorificarea lor conform legii (cod 3710);28. lucrări de execuţie, întreţinere şi reparaţii la construcţii hidrotehnice, civile şi industriale (cod 4521);29. execuţia de lucrări de reparaţii şi service la instalaţii de transport şi distribuţie de energie electrica, gaze naturale şi apa (cod 4534);30. lucrări de reparaţii şi verificări metrologice la aparate de măsura şi control (cod 3330);31. teste pentru demonstrarea performantelor materialelor, agregatelor energetice, aparatajelor, echipamentelor mecanice şi electrice (cod 7430);32. lucrări de topometrie, geodezie şi cadastru;33. aprovizionarea tehnico-materială necesară desfăşurării activităţilor proprii (cod 7484);34. construcţia, administrarea şi vânzarea de locuinţe de serviciu, construcţia şi administrarea de spaţii de cazare pentru personalul propriu în cămine de nefamilisti şi locuinţe de intervenţii (cod 7012);35. vânzarea, darea în locatie şi închirierea de spaţii, terenuri şi bunuri ale societăţii unor persoane fizice sau juridice, în condiţiile legii; cumpărarea, preluarea în locatie şi închirierea de spaţii, terenuri şi bunuri de la persoane fizice sau juridice, în condiţiile legii (cod 7012, 7020);36. operaţiuni de leasing conform legislaţiei în vigoare (cod 7134);37. editarea de publicaţii şi de lucrări tehnico-ştiinţifice specifice activităţilor din obiectul sau de activitate (cod 2222, 2223, 2225);38. participarea în organisme internaţionale pentru domeniile de activitate proprii;39. participarea la organizaţii profesionale şi patronale (cod 911);40. realizarea pentru personalul propriu de activităţi sociale, culturale, turistice (cod 926), sanitare, sportive (cod 8512);41. desfăşurarea de activităţi specifice pentru utilizarea brevetelor şi a documentelor privind protecţia proprietăţii intelectuale pentru care societatea este titulara, conform prevederilor legale;42. prestarea de activităţi conexe legate de valorificarea patrimoniului: turism, agrement, agroturism, piscicultura, alimentaţie publică şi activitate hoteliera (cod 5511, 5512, 5523, 5551, 5552);43. cercetare aplicativa-proiectare în domeniul de activitate privind exploatarea, întreţinerea şi investiţiile (cod 7420);44. orice alte activităţi pentru realizarea obiectului de activitate, permise de lege. + Capitolul 3 Capitalul social, acţiunile + Articolul 7Capitalul social (1) "Electrocentrale Bucureşti" - S.A. este filiala a Societăţii Comerciale "Termoelectrica" - S.A. ... (2) Capitalul social al "Electrocentrale Bucureşti" - S.A. este de 4.742.151.608 mii lei, vărsat integral la data infiintarii, şi este împărţit în 47.421.516 acţiuni nominative, fiecare acţiune având valoarea de 100.000 lei, şi se constituie prin preluarea unei părţi din activul şi pasivul Societăţii Comerciale "Termoelectrica" - S.A., pe baza bilanţului contabil întocmit la data de 31 decembrie 2002. ... (3) Capitalul social este în întregime deţinut de Societatea Comercială "Termoelectrica" - S.A. în numele statului, până la transmiterea acţiunilor din proprietatea statului către persoane fizice sau juridice, române ori străine, în condiţiile legii, şi este vărsat integral la data constituirii "Electrocentrale Bucureşti" - S.A. În capitalul social nu sunt incluse bunuri de natura celor prevăzute la art. 135 alin. (4) din Constituţie. ... (4) Societatea Comercială "Termoelectrica" - S.A. este acţionar unic, în numele statului, la "Electrocentrale Bucureşti" - S.A. şi exercită toate drepturile ce decurg din aceasta calitate. ... + Articolul 8Majorarea sau reducerea capitalului social (1) Majorarea capitalului social se face în condiţiile legii. ... (2) Adunarea generală extraordinară a acţionarilor sau, în situaţia prevăzută la art. 15 alin. (6), consiliul de administraţie va putea decide majorarea capitalului social, cu respectarea dispoziţiilor legale în vigoare la data majorării lui. ... (3) Capitalul social va putea fi majorat prin: ... a) subscripţia de noi aporturi în numerar şi/sau în natura; ... b) încorporarea rezervelor (în care vor putea fi incluse diferenţele favorabile rezultate din reevaluarea patrimoniului social), cu excepţia rezervelor legale, precum şi a beneficiilor sau a primelor de emisiune; ... c) conversia unor creanţe lichide şi exigibile asupra "Electrocentrale Bucureşti" - S.A. în acţiuni la aceasta; ... d) alte surse stabilite de adunarea generală a acţionarilor ori de consiliul de administraţie, după caz, potrivit legii. ... (4) Hotărârea adunării generale extraordinare a acţionarilor pentru majorarea capitalului social se va publică în Monitorul Oficial al României, Partea a IV-a, acordându-se pentru exerciţiul dreptului de preferinta un termen de cel puţin o luna, cu începere din ziua publicării. ... (5) Reducerea capitalului social se face în condiţiile legii. ... (6) Capitalul social poate fi redus prin: ... a) micşorarea numărului de acţiuni; ... b) reducerea valorii nominale a acţiunilor; ... c) dobândirea propriilor acţiuni, urmată de anularea lor; ... d) alte procedee prevăzute de lege. ... (7) În cazul în care administratorii constata pierderea a jumătate din capitalul social, ei sunt obligaţi sa convoace în termen de maximum 60 de zile adunarea generală extraordinară a acţionarilor, care va decide fie reconstituirea capitalului social, fie limitarea la valoarea rămasă, fie dizolvarea "Electrocentrale Bucureşti" - S.A. ... (8) Reducerea capitalului social se va putea face numai după doua luni de la data publicării în Monitorul Oficial al României, Partea a IV-a, a hotărârii adunării generale extraordinare a acţionarilor ori, în situaţia prevăzută la art. 15 alin. (6), a consiliului de administraţie, potrivit prevederilor legale. ... + Articolul 9Acţiunile (1) Drepturile şi obligaţiile aferente acţiunilor aflate în proprietatea Societăţii Comerciale "Termoelectrica" - S.A. sunt exercitate de către aceasta. ... (2) Acţiunile nominative ale "Electrocentrale Bucureşti" S.A. vor cuprinde toate elementele prevăzute de lege. ... (3) Acţiunile nominative emise de "Electrocentrale Bucureşti" - S.A. vor exista în forma dematerializată, prin înscriere în cont. ... (4) Conversia şi înstrăinarea acţiunilor se vor putea realiza în condiţiile stabilite de adunarea generală a acţionarilor, cu respectarea prevederilor legale. În condiţiile legii, prin hotărâre a adunării generale a acţionarilor, vor putea fi emise acţiuni preferenţiale, cu dividend prioritar, fără drept de vot. ... (5) Evidenta acţiunilor se va tine într-un registru numerotat, sigilat şi parafat de preşedintele consiliului de administraţie, registru care se păstrează la sediul "Electrocentrale Bucureşti" - S.A. sub îngrijirea secretarului consiliului de administraţie. ... (6) Modificările care se operează în registru vor respecta prevederile legislaţiei în vigoare. ... (7) Acţiunile emise de "Electrocentrale Bucureşti" S.A. pot fi grevate de un drept de uzufruct sau pot fi gajate în condiţiile legii. ... (8) Persoanele fizice sau juridice, române şi străine, vor putea deţine acţiuni ale "Electrocentrale Bucureşti" - S.A., potrivit reglementărilor în vigoare. ... + Articolul 10Obligaţiuni"Electrocentrale Bucureşti" - S.A. este autorizata sa emita obligaţiuni în condiţiile legii. + Articolul 11Drepturi şi obligaţii decurgând din acţiuni (1) Fiecare acţiune subscrisă şi vărsată de acţionari, potrivit legii, le conferă acestora dreptul la un vot în adunarea generală a acţionarilor, dreptul de a alege şi de a fi aleşi în organele de conducere, dreptul de a participa la distribuirea profitului conform prevederilor prezentului statut şi dispoziţiilor legale, respectiv alte drepturi prevăzute în prezentul statut. ... (2) Deţinerea acţiunii certifica adeziunea de drept la statut. ... (3) Drepturile şi obligaţiile legate de acţiuni urmează acţiunile în cazul trecerii lor în proprietatea altor persoane. ... (4) Când o acţiune nominativă devine proprietatea mai multor persoane, nu se va înscrie transmiterea decât în condiţiile în care acestea desemnează un reprezentant unic pentru exercitarea drepturilor rezultând din acţiuni. ... (5) Obligaţiile "Electrocentrale Bucureşti" - S.A. sunt garantate cu capitalul social al acesteia, iar actionarii răspund în limita acţiunilor pe care le deţin. ... (6) Patrimoniul "Electrocentrale Bucureşti" - S.A. nu poate fi grevat de datorii sau de alte obligaţii personale ale acţionarilor. ... + Articolul 12Cesiunea acţiunilor (1) Acţiunile sunt indivizibile cu privire la "Electrocentrale Bucureşti" - S.A., care nu recunoaşte decât un singur proprietar pentru fiecare acţiune. ... (2) Cesiunea parţială sau totală a acţiunilor între acţionari sau către terţi se efectuează în condiţiile şi cu procedura prevăzute de lege. ... (3) Transmiterea dreptului de proprietate asupra acţiunilor nominative emise de "Electrocentrale Bucureşti" - S.A. se realizează prin declaraţie facuta în registrul acţionarilor, subscrisă de cedent şi de cesionar sau de mandatarii lor. De asemenea, transmiterea se mai poate realiza şi prin act autentic, cu efectuarea menţiunilor corespunzătoare în registrul acţionarilor. ... + Articolul 13Pierderea acţiunilor (1) În cazul pierderii unor acţiuni proprietarul va trebui sa anunţe consiliul de administraţie şi să facă public faptul prin presa, în cel puţin două ziare de larga circulaţie din localitatea în care se afla sediul principal al "Electrocentrale Bucureşti" - S.A. Acţiunile pierdute se anulează. ... (2) Anularea lor se va publică în Monitorul Oficial al României, Partea a IV-a. După 6 luni acţionarul va putea obţine un duplicat al acţiunilor pierdute. ... + Capitolul 4 Adunarea generală a acţionarilor + Articolul 14Reprezentarea (1) În perioada în care Societatea Comercială "Termoelectrica" - S.A. este acţionar unic la "Electrocentrale Bucureşti" - S.A. interesele acesteia în adunarea generală a acţionarilor vor fi reprezentate de Societatea Comercială "Termoelectrica" - S.A. ... (2) Reprezentanţii în adunarea generală a acţionarilor, în număr de 3, sunt numiţi şi sunt revocaţi de către Adunarea generală a acţionarilor Societăţii Comerciale "Termoelectrica" - S.A., în baza mandatului emis de ministrul industriei şi resurselor. ... + Articolul 15Atribuţiile adunării generale a acţionarilor (1) Adunarea generală a acţionarilor "Electrocentrale Bucureşti" - S.A. este organul de conducere al acesteia, care decide asupra activităţii şi asupra politicii ei economice şi de afaceri. ... (2) Adunările generale ale acţionarilor sunt ordinare şi extraordinare. ... (3) Adunarea generală ordinară a acţionarilor are următoarele atribuţii principale: ... a) aproba propunerile privind strategia de dezvoltare, retehnologizare, modernizare, restructurare economico-financiară a "Electrocentrale Bucureşti" - S.A.; ... b) alege şi revoca administratorii şi cenzorii, conform prevederilor legale; ... c) se pronunţa asupra gestiunii administratorilor; ... d) stabileşte nivelul remuneraţiei lunare cuvenite membrilor consiliului de administraţie, precum şi cenzorilor; ... e) aproba bugetul de venituri şi cheltuieli şi, după caz, programul de activitate pe exerciţiul financiar următor; ... f) stabileşte nivelul remuneraţiei directorului general al "Electrocentrale Bucureşti" - S.A., precum şi premierea acestuia; ... g) aproba sau modifica bilanţul contabil şi contul de profit şi pierdere, după analizarea rapoartelor consiliului de administraţie şi cenzorilor; ... h) aproba repartizarea profitului conform legii; ... i) hotărăşte cu privire la folosirea dividendelor aferente acţiunilor gestionate, pentru restructurare şi dezvoltare; ... j) hotărăşte cu privire la contractarea de împrumuturi bancare pe termen lung, inclusiv a celor externe; stabileşte competentele şi nivelul de contractare a împrumuturilor bancare de pe piaţa interna şi externa, a creditelor comerciale şi a garanţiilor, inclusiv prin gajarea acţiunilor, potrivit legii; ... k) hotărăşte cu privire la înfiinţarea sau la desfiinţarea subunitatilor, fuziunea, divizarea, participarea la constituirea de noi persoane juridice sau la asocierea cu alte persoane juridice sau fizice, din ţara sau din străinătate; ... l) analizează rapoartele consiliului de administraţie privind stadiul şi perspectivele referitoare la profit şi dividende, nivelul tehnic, calitatea, forta de muncă, protecţia mediului, relaţiile cu clienţii; ... m) se pronunţa asupra gestiunii administratorilor şi asupra modului de recuperare a prejudiciilor produse "Electrocentrale Bucureşti" - S.A. de către aceştia; ... n) hotărăşte cu privire la gajarea sau, după caz, ipotecarea unor bunuri, unităţi sau sedii proprii; ... o) aproba regulamentul de organizare şi funcţionare a consiliului de administraţie; ... p) aproba delegarile de competenţa pentru consiliul de administraţie; ... q) reglementează dreptul de preemptiune al acţionarilor şi al salariaţilor "Electrocentrale Bucureşti" - S.A. cu privire la cesiunea acţiunilor şi aproba limitele şi condiţiile pentru cesionarea către salariaţii săi a unui număr de acţiuni proprii; ... r) îndeplineşte orice alte atribuţii stabilite de lege în sarcina sa. ... (4) Pentru atribuţiile menţionate la lit. b), c), d), e), g), h), i), j), k), m), n) şi o) adunarea generală a acţionarilor nu va putea lua hotărâri decât în urma obţinerii de către fiecare reprezentant a unui mandat special prealabil de la organul care l-a numit. ... (5) Adunarea generală extraordinară a acţionarilor se întruneşte pentru a hotărî următoarele: ... a) schimbarea formei juridice; ... b) mutarea sediului; ... c) schimbarea obiectului de activitate; ... d) majorarea capitalului social, precum şi reducerea sau reîntregirea lui prin emisiune de noi acţiuni, în condiţiile legii; ... e) fuziunea cu alte societăţi comerciale sau divizarea; ... f) dizolvarea anticipata; ... g) emisiunea de obligaţiuni; ... h) modificarea numărului de acţiuni sau a valorii nominale a acestora, precum şi cesiunea acţiunilor; ... i) orice alta modificare a actului constitutiv sau orice alta hotărâre pentru care este cerută aprobarea adunării generale extraordinare a acţionarilor; ... j) aproba conversia acţiunilor nominative, emise în forma dematerializată, în acţiuni nominative, emise în forma materializata, şi invers; ... k) aproba conversia acţiunilor preferenţiale şi nominative dintr-o categorie în alta, în condiţiile legii. ... (6) Pentru atribuţiile adunării generale extraordinare a acţionarilor fiecare reprezentant trebuie să obţină un mandat special prealabil de la organul care l-a numit. ... + Articolul 16Convocarea adunării generale a acţionarilor (1) Adunarea generală a acţionarilor se convoacă de către preşedintele consiliului de administraţie sau de către un membru al acestuia, pe baza împuternicirii date de preşedinte, ori la cererea scrisă a acţionarului unic. ... (2) Adunările generale ordinare ale acţionarilor au loc cel puţin o dată pe an, în cel mult 3 luni de la încheierea exerciţiului financiar, pentru examinarea bilanţului contabil şi a contului de profit şi pierdere pe anul precedent şi pentru stabilirea programului de activitate şi a bugetului de venituri şi cheltuieli pe anul în curs. ... (3) Adunarea generală a acţionarilor va fi convocată ori de câte ori va fi nevoie, în conformitate cu prevederile legale în vigoare şi cu dispoziţiile prezentului statut, cu cel puţin 15 zile înainte de data stabilită. ... (4) Convocarea va cuprinde locul şi data ţinerii adunării generale a acţionarilor, precum şi ordinea de zi, cu menţionarea explicita a tuturor problemelor care vor face obiectul dezbaterilor acesteia. ... (5) Când pe ordinea de zi figurează propuneri pentru modificarea statutului, convocarea va trebui sa cuprindă textul integral al propunerilor. ... (6) Adunarea generală a acţionarilor se întruneşte la sediul "Electrocentrale Bucureşti" - S.A. sau în alt loc indicat în convocare. ... (7) Adunarea generală extraordinară a acţionarilor va fi convocată ori de câte ori este cazul, la solicitarea acţionarului unic sau la cererea consiliului de administraţie ori a cenzorilor. ... + Articolul 17Organizarea adunării generale a acţionarilor (1) Pentru validitatea deliberărilor adunării generale ordinare a acţionarilor este necesară prezenta acţionarilor care să reprezinte cel puţin jumătate din capitalul social, iar hotărârile să fie luate de actionarii care deţin majoritatea absolută din capitalul social, reprezentaţi în adunare. ... (2) Pentru validitatea deliberărilor adunării generale extraordinare a acţionarilor sunt necesare: ... a) la prima convocare, prezenta acţionarilor reprezentând trei pătrimi din capitalul social, iar hotărârile să fie luate cu votul unui număr de acţionari care să reprezinte cel puţin jumătate din capitalul social; ... b) la convocările următoare, prezenta acţionarilor reprezentând jumătate din capitalul social, iar hotărârile să fie luate cu votul unui număr de acţionari care să reprezinte cel puţin o treime din capitalul social. ... (3) În ziua şi la ora arătate în convocare şedinţa adunării generale a acţionarilor va fi deschisă de preşedintele consiliului de administraţie sau, în lipsa acestuia, de către acela care îi tine locul. ... (4) Adunarea generală a acţionarilor va alege dintre actionarii prezenţi un secretar care va verifica lista cu prezenta acţionarilor, indicând capitalul social pe care îl reprezintă fiecare, şi îndeplinirea tuturor formalităţilor cerute de lege şi de prezentul statut pentru ţinerea şedinţei şi va încheia procesul-verbal al adunării generale a acţionarilor. ... (5) Procesul-verbal va fi semnat de reprezentanţii acţionarilor în adunarea generală a acţionarilor şi de secretarul care l-a întocmit. ... (6) Procesul-verbal al adunării generale a acţionarilor se va scrie într-un registru sigilat şi parafat. ... (7) La fiecare proces-verbal se vor anexa actele referitoare la convocare, listele cu prezenta acţionarilor, precum şi, după caz, mandatele speciale ale reprezentanţilor mandataţi de Societatea Comercială "Termoelectrica" - S.A. ... + Articolul 18Exercitarea dreptului de vot în adunarea generală a acţionarilor (1) Hotărârile adunării generale a acţionarilor se iau prin vot deschis. ... (2) Votul va fi nominal în cazul hotărârilor a căror valabilitate este condiţionată de existenta mandatelor speciale. ... (3) Hotărârile se vor putea lua în condiţiile şi cu majoritatea prevăzute de lege pentru adunările generale ordinare sau, după caz, pentru cele extraordinare. ... (4) La propunerea persoanei care prezidează adunarea generală a acţionarilor sau a unuia dintre membrii reprezentanţi ai adunării generale a acţionarilor se va putea decide ca votul să fie secret şi în alte cazuri, cu excepţia situaţiei în care este necesar votul nominal. ... (5) Alegerea membrilor consiliului de administraţie şi a cenzorilor, revocarea lor şi luarea hotărârilor referitoare la răspunderea administratorilor se fac prin vot deschis. ... (6) Pentru a fi opozabile terţilor hotărârile adunării generale a acţionarilor vor fi depuse în termen de 15 zile la Oficiul registrului comerţului pentru a fi menţionate în extras în registru şi publicate în Monitorul Oficial al României, Partea a IV-a. ... (7) Hotărârile adunării generale a acţionarilor nu vor putea fi executate înainte de aducerea la îndeplinire a formalităţilor menţionate mai sus. ... (8) Hotărârile luate de adunările generale ale acţionarilor în limitele legii şi ale prezentului statut sunt obligatorii chiar şi pentru actionarii care nu au luat parte la adunare sau care au votat împotriva. ... (9) Actionarii care nu sunt de acord cu hotărârile luate de adunările generale ale acţionarilor cu privire la schimbarea obiectului de activitate, mutarea sediului sau schimbarea formei juridice au dreptul de a se retrage din "Electrocentrale Bucureşti" - S.A. şi de a recupera contravaloarea acţiunilor pe care le poseda, conform prevederilor legale. ... + Capitolul 5 Consiliul de administraţie + Articolul 19Organizare (1) "Electrocentrale Bucureşti" - S.A. este administrată de un consiliu de administraţie compus din 5 membri, dintre care unul este directorul general al acesteia. Societatea Comercială "Termoelectrica" - S.A. are 1-2 reprezentanţi în Consiliul de administraţie al "Electrocentrale Bucureşti" -S.A. Membrii consiliului de administraţie sunt numiţi şi revocaţi de către adunarea generală a acţionarilor, în baza mandatului emis de ministrul industriei şi resurselor. Membrii consiliului de administraţie sunt numiţi pe o perioadă de cel mult 4 ani şi sunt remuneraţi pentru aceasta calitate cu o indemnizaţie lunară. ... (2) Preşedintele consiliului de administraţie poate fi şi directorul general al "Electrocentrale Bucureşti" - S.A. ... (3) În situaţia în care se creează un loc vacant în consiliul de administraţie, adunarea generală a acţionarilor propune un nou administrator în vederea ocupării acestuia. Durata pentru care este ales noul administrator pentru a ocupa locul vacant va fi egala cu perioada care a rămas până la expirarea mandatului predecesorului sau. ... (4) Consiliul de administraţie se întruneşte lunar la sediul "Electrocentrale Bucureşti" - S.A. sau ori de câte ori este necesar, la convocarea preşedintelui sau a unei treimi din numărul membrilor săi. ... (5) Consiliul de administraţie îşi desfăşoară activitatea în baza propriului regulament şi a reglementărilor legale în vigoare. ... (6) Consiliul de administraţie este prezidat de preşedinte, iar în lipsa acestuia, de către un membru, în baza mandatului preşedintelui. ... (7) Preşedintele numeşte un secretar fie dintre membrii consiliului de administraţie, fie din afară acestuia. ... (8) Conducerea "Electrocentrale Bucureşti" - S.A. se asigura de către un director general, care poate fi şi preşedintele consiliului de administraţie. ... (9) Pentru valabilitatea hotărârilor este necesară prezenta a cel puţin jumătate din numărul membrilor consiliului de administraţie, iar acestea se iau cu majoritatea simpla a membrilor prezenţi. ... (10) Dezbaterile consiliului de administraţie au loc, conform ordinii de zi stabilite şi comunicate de preşedinte, cu cel puţin 7 zile înainte de data ţinerii şedinţei. Dezbaterile se consemnează în procesul-verbal al şedinţei, care se scrie într-un registru sigilat şi parafat de preşedintele consiliului de administraţie. ... (11) Procesul-verbal se semnează de toţi membrii consiliului de administraţie şi de secretar. ... (12) Pe baza procesului-verbal secretarul consiliului de administraţie redactează decizia consiliului de administraţie, care se semnează de preşedinte. ... (13) Consiliul de administraţie poate delega prin regulamentul de organizare şi funcţionare o parte din atribuţiile sale directorului general al "Electrocentrale Bucureşti" S.A. şi poate recurge, de asemenea, la experţi pentru soluţionarea anumitor probleme. ... (14) În relaţiile cu terţii "Electrocentrale Bucureşti" S.A. este reprezentată de directorul general, pe baza şi în limitele împuternicirilor date de consiliul de administraţie, care semnează actele de angajare faţă de aceştia. ... (15) Preşedintele consiliului de administraţie este obligat sa pună la dispoziţie, în condiţiile legii, acţionarilor, auditorului economico-financiar extern şi cenzorilor, la cererea acestora, toate documentele "Electrocentrale Bucureşti" - S.A. ... (16) Membrii consiliului de administraţie vor depune o garanţie conform prevederilor legale. ... (17) Membrii consiliului de administraţie răspund individual sau solidar, după caz, faţă de "Electrocentrale Bucureşti" - S.A. pentru prejudiciile rezultate din infracţiuni ori abateri de la prevederile legale, pentru abaterea de la statut sau pentru greşeli în administrarea acesteia. În astfel de situaţii ei vor putea fi revocaţi. ... (18) Sunt incompatibile cu calitatea de membru în consiliul de administraţie persoanele prevăzute în Legea nr. 31/1990 privind societăţile comerciale, republicată, cu modificările şi completările ulterioare. ... (19) Nu pot fi directori ai "Electrocentrale Bucureşti" S.A. şi ai sucursalelor acesteia persoanele care sunt incompatibile potrivit Legii nr. 31/1990, republicată, cu modificările şi completările ulterioare. ... (20) La şedinţele consiliului de administraţie în care se dezbat problemele referitoare la raporturile de muncă cu personalul "Electrocentrale Bucureşti" - S.A. pot fi invitaţi şi reprezentanţii sindicatului şi/sau reprezentanţii salariaţilor care nu sunt membri de sindicat, dar care nu vor avea drept de vot. ... + Articolul 20Atribuţiile consiliului de administraţie, ale directorului general şi ale directorilor executiviA. Consiliul de administraţie are, în principal, următoarele atribuţii: a) aproba structura organizatorică şi regulamentul de organizare şi funcţionare ale "Electrocentrale Bucureşti" - S.A.; ... b) aproba nivelul garanţiilor şi modul de constituire a acestora pentru directorul general, directorii executivi ai "Electrocentrale Bucureşti" - S.A., directorii din cadrul sucursalelor şi pentru persoanele care au calitatea de gestionar; ... c) încheie acte juridice prin care să dobândească, sa înstrăineze, sa închirieze, sa schimbe sau sa constituie în garanţie bunuri aflate în patrimoniul "Electrocentrale Bucureşti" - S.A., cu aprobarea adunării generale a acţionarilor, atunci când legea impune aceasta condiţie; ... d) aproba delegarile de competenţa pentru directorul general şi pentru persoanele din conducere, în vederea executării operaţiunilor acesteia; ... e) aproba competentele pe domenii de activitate (economic, comercial, tehnic, administrativ, financiar, juridic etc.), în vederea realizării obiectului de activitate al "Electrocentrale Bucureşti" - S.A.; ... f) aproba încheierea oricăror contracte pentru care nu a delegat competenţa directorului general al "Electrocentrale Bucureşti" - S.A.; ... g) supune anual aprobării adunării generale a acţionarilor, în termen de 60 de zile de la încheierea exerciţiului financiar, raportul cu privire la activitatea "Electrocentrale Bucureşti" - S.A., bilanţul contabil şi contul de profit şi pierdere pe anul precedent, precum şi proiectul programului de activitate şi proiectul bugetului de venituri şi cheltuieli ale "Electrocentrale Bucureşti" - S.A. pe anul în curs; ... h) convoacă adunarea generală extraordinară a acţionarilor ori de câte ori este nevoie şi cu prioritate la solicitarea scrisă a acţionarului unic; ... i) aproba încheierea contractelor de import-export până la limita cuantumului valoric stabilit de adunarea generală a acţionarilor; ... j) stabileşte drepturile, obligaţiile şi responsabilităţile personalului "Electrocentrale Bucureşti" - S.A., conform structurii organizatorice aprobate; ... k) stabileşte competentele şi nivelul de contractare a împrumuturilor bancare curente, a creditelor comerciale pe termen scurt şi mediu şi aproba eliberarea garanţiilor; ... l) aproba numărul de posturi şi normativul de constituire a compartimentelor functionale şi de producţie; ... m) aproba programele de producţie, cercetare, dezvoltare, investiţii; ... n) stabileşte şi aproba politici pentru protecţia mediului înconjurător, securitatea muncii, potrivit reglementărilor legale în vigoare; ... o) stabileşte tactica şi strategia de marketing; ... p) stabileşte şi aproba, în limita bugetului de venituri şi cheltuieli aprobat de adunarea generală a acţionarilor, modificări în structura acestuia, în limita competentelor pentru care a primit mandat; ... q) negociaza contractul colectiv de muncă prin mandatarea directorului general şi aproba regulamentul de organizare şi funcţionare a "Electrocentrale Bucureşti" - S.A.; ... r) rezolva orice alte probleme stabilite de adunarea generală a acţionarilor sau care sunt prevăzute de legislaţia în vigoare. ... B. (1) Directorul general reprezintă "Electrocentrale Bucureşti" - S.A. în raporturile cu terţii. (2) Directorul general are, în principal, următoarele atribuţii: ... a) aplica strategia şi politicile de dezvoltare ale "Electrocentrale Bucureşti" - S.A., stabilite de consiliul de administraţie; ... b) numeşte, suspenda sau revoca directorii executivi, cu avizul consiliului de administraţie; ... c) angajează, promovează şi concediază personalul salariat, în condiţiile legii; ... d) numeşte, suspenda sau revoca directorii executivi, cu avizul consiliului de administraţie; ... e) participa la negocierea contractului colectiv de muncă, ale cărui negociere şi încheiere se desfăşoară în condiţiile legii, în limita mandatului dat de consiliul de administraţie; ... f) negociaza în condiţiile legii contractele individuale de muncă; ... g) încheie acte juridice, în numele şi pe seama "Electrocentrale Bucureşti" - S.A., în limitele împuternicirilor acordate de consiliul de administraţie; ... h) stabileşte îndatoririle şi responsabilităţile personalului "Electrocentrale Bucureşti" - S.A.; ... i) aproba operaţiunile de încasări şi plati potrivit competentelor legale şi prezentului statut; ... j) aproba operaţiunile de vânzare şi cumpărare de bunuri potrivit competentelor legale şi prezentului statut; ... k) împuterniceşte directorii executivi, directorii din cadrul sucursalelor şi orice altă persoană sa exercite orice atribuţie din sfera sa de competenţa; ... l) rezolva orice alta problema pe care consiliul de administraţie a stabilit-o în sarcina sa. ... C. (1) Directorii executivi şi directorii din cadrul sucursalelor sunt numiţi de directorul general şi se afla în subordinea acestuia, sunt funcţionari ai "Electrocentrale Bucureşti" - S.A., executa operaţiunile acesteia şi sunt răspunzători faţă de aceasta pentru îndeplinirea îndatoririlor lor, în aceleaşi condiţii ca şi membrii consiliului de administraţie. (2) Atribuţiile directorilor executivi sunt stabilite prin regulamentul de organizare şi funcţionare a "Electrocentrale Bucureşti" - S.A. ... + Capitolul 6 Comitetul de direcţie + Articolul 21 (1) Consiliul de administraţie poate delega o parte din atribuţiile sale unui comitet de direcţie, în condiţiile legii. ... (2) Deciziile comitetului de direcţie se iau cu majoritatea absolută a voturilor membrilor săi. ... (3) Comitetul de direcţie prezintă raportul sau de activitate consiliului de administraţie. ... + Capitolul 7 Gestiunea + Articolul 22Cenzorii (1) Gestiunea "Electrocentrale Bucureşti" - S.A. este controlată de acţionari şi de 3 cenzori care sunt aleşi de adunarea generală a acţionarilor. Cel puţin unul dintre cenzori trebuie să fie expert contabil. ... (2) În perioada în care statul deţine mai mult de 20% din capitalul social, unul dintre cenzori va fi recomandat de Ministerul Finanţelor Publice. ... (3) Adunarea generală a acţionarilor alege, de asemenea, acelaşi număr de cenzori supleanţi, care îi vor înlocui, în condiţiile legii, pe cenzorii titulari. ... (4) Pentru a putea exercita dreptul de control cenzorilor li se pot prezenta, la cerere, date cu privire la activitatea "Electrocentrale Bucureşti" - S.A., la situaţia patrimoniului, profitului şi a pierderilor. ... (5) Cenzorii au următoarele atribuţii principale: ... a) în cursul exerciţiului financiar verifica gospodărirea mijloacelor fixe şi a mijloacelor circulante, portofoliul de efecte, casa şi registrele de evidenţa contabilă şi informează consiliul de administraţie asupra neregulilor constatate; ... b) la încheierea exerciţiului financiar controlează exactitatea inventarului, a documentelor şi a informaţiilor prezentate de consiliul de administraţie asupra conturilor "Electrocentrale Bucureşti" - S.A., bilanţului contabil şi contului de profit şi pierdere, prezentând adunării generale a acţionarilor un raport scris; ... c) la lichidarea "Electrocentrale Bucureşti" - S.A. controlează operaţiunile de lichidare; ... d) prezintă adunării generale a acţionarilor punctul lor de vedere la propunerile de reducere a capitalului social sau de modificare a statutului şi a obiectului de activitate ale "Electrocentrale Bucureşti" - S.A. ... (6) Cenzorii sunt obligaţi, de asemenea: ... a) să facă în fiecare luna şi inopinat inspecţii ale casei şi sa verifice existenta titlurilor sau a valorilor care sunt proprietatea "Electrocentrale Bucureşti" - S.A. ori care au fost primite în gaj, cauţiune sau depozit; ... b) sa ia parte la adunările generale ordinare şi extraordinare ale acţionarilor, inserand în ordinea de zi propunerile pe care le considera necesare; ... c) să constate depunerea garanţiei din partea administratorilor; ... d) sa vegheze ca dispoziţiile legii şi ale prezentului statut să fie îndeplinite de administratori şi de lichidatori. ... (7) Cenzorii se întrunesc la sediul "Electrocentrale Bucureşti" - S.A. şi iau decizii în unanimitate. Dacă nu se realizează unanimitatea, raportul de divergenţe se înaintează adunării generale a acţionarilor. ... (8) Cenzorii pot convoca adunarea generală extraordinară a acţionarilor, dacă aceasta nu a fost convocată de consiliul de administraţie, în cazul în care capitalul social s-a diminuat cu mai mult de 10% timp de 2 ani consecutivi, cu excepţia primilor 2 ani de la constituirea "Electrocentrale Bucureşti" - S.A., sau ori de câte ori considera necesar pentru alte situaţii privind încălcarea dispoziţiilor legale şi statutare. ... (9) Atribuţiile, drepturile şi obligaţiile cenzorilor se completează cu dispoziţiile legale în materie. ... (10) Cenzorii şi cenzorii supleanţi sunt numiţi de adunarea generală a acţionarilor pe o perioadă de maximum 3 ani şi pot fi realeşi. ... (11) Sunt incompatibile cu calitatea de cenzor persoanele prevăzute în Legea nr. 31/1990, republicată, cu modificările şi completările ulterioare, şi în reglementările legale în vigoare. ... (12) Cenzorii sunt obligaţi să depună înainte de începerea activităţii o garanţie egala cu o treime din garanţia stabilită pentru membrii consiliului de administraţie. ... (13) În caz de deces, împiedicare fizica sau legală, încetare ori renunţare la mandat a unui cenzor, cenzorul supleant cel mai în vârsta îl înlocuieşte. ... (14) Dacă în acest mod numărul cenzorilor nu se poate completa, cenzorii rămaşi numesc altă persoană în locul vacant, până la cea mai apropiată adunare generală a acţionarilor. ... (15) În cazul în care nu mai rămâne în funcţie nici un cenzor, consiliul de administraţie va convoca de urgenta adunarea generală a acţionarilor, care va proceda la numirea altor cenzori. ... (16) Cenzorii vor trece într-un registru special deliberările, precum şi constatările făcute în exerciţiul mandatului lor. ... (17) Revocarea cenzorilor se va putea face numai de adunarea generală a acţionarilor. ... + Capitolul 8 Activitatea + Articolul 23Finanţarea activităţii propriiPentru îndeplinirea obiectului de activitate şi în conformitate cu atribuţiile stabilite "Electrocentrale Bucureşti" S.A. utilizează sursele de finanţare constituite conform legii, credite bancare şi alte surse financiare. + Articolul 24Exerciţiul financiarExerciţiul financiar începe la 1 ianuarie şi se încheie la 31 decembrie ale fiecărui an. Primul exerciţiu financiar începe la data înmatriculării "Electrocentrale Bucureşti" S.A. în registrul comerţului. + Articolul 25Personalul (1) Personalul de conducere şi de execuţie din cadrul "Electrocentrale Bucureşti" - S.A. este numit, angajat şi concediat de directorul general. ... (2) Angajarea şi concedierea personalului din cadrul sucursalelor "Electrocentrale Bucureşti" - S.A. se fac de către conducătorul sucursalei, în limita delegării de competenţa care i-a fost acordată de conducerea filialei. ... (3) Plata salariilor şi a impozitelor aferente, a cotelor de asigurări sociale, precum şi a altor obligaţii faţă de bugetul de stat se va face potrivit legii. ... (4) Drepturile şi obligaţiile personalului "Electrocentrale Bucureşti" - S.A. se stabilesc prin regulamentul de organizare şi funcţionare, contractul colectiv de muncă şi prin reglementări proprii. ... (5) Drepturile de salarizare şi celelalte drepturi de personal se stabilesc prin contractul colectiv de muncă pentru personalul de execuţie. ... + Articolul 26Amortizarea mijloacelor fixeAmortizarea activelor corporale şi necorporale din patrimoniul "Electrocentrale Bucureşti" - S.A. se va calcula potrivit modului de amortizare stabilit de consiliul de administraţie în conformitate cu prevederile legale. + Articolul 27Evidenta contabila şi bilanţul contabil (1) "Electrocentrale Bucureşti" - S.A. va tine evidenţa contabilă în lei, va întocmi anual bilanţul contabil şi contul de profit şi pierdere, având în vedere normele metodologice elaborate de Ministerul Finanţelor Publice. ... (2) Bilanţul contabil şi contul de profit şi pierdere vor fi publicate în Monitorul Oficial al României, Partea a IV-a, conform prevederilor legale. ... + Articolul 28Calculul şi repartizarea profitului (1) Profitul "Electrocentrale Bucureşti" - S.A. se stabileşte pe baza bilanţului contabil aprobat de adunarea generală a acţionarilor. Profitul impozabil se stabileşte în condiţiile legii. ... (2) Profitul "Electrocentrale Bucureşti" - S.A., rămas după plata impozitului pe profit, se va repartiza conform hotărârii adunării generale a acţionarilor şi dispoziţiilor legale în vigoare. ... (3) "Electrocentrale Bucureşti" - S.A. îşi constituie un fond de rezerva şi alte fonduri, în condiţiile legii. ... (4) Plata dividendelor cuvenite acţionarilor se face de către "Electrocentrale Bucureşti" - S.A., în condiţiile legii, după aprobarea bilanţului contabil de către adunarea generală a acţionarilor. ... (5) În cazul înregistrării de pierderi adunarea generală a acţionarilor va analiza cauzele şi va hotărî în consecinţa, potrivit legii. ... + Articolul 29Registrele"Electrocentrale Bucureşti" - S.A. va tine, prin grija membrilor consiliului de administraţie şi, respectiv, a cenzorilor, toate registrele prevăzute de lege. + Capitolul 9 Asocierea, modificarea formei juridice, dizolvarea şi lichidarea, litigii + Articolul 30Asocierea (1) "Electrocentrale Bucureşti" - S.A. poate constitui, singura ori împreună cu alte persoane juridice sau fizice, române ori străine, alte societăţi comerciale sau alte persoane juridice, în condiţiile prevăzute de lege şi de prezentul statut. ... (2) "Electrocentrale Bucureşti" - S.A. poate încheia contracte de asociere cu alte persoane juridice sau fizice, fără constituirea de noi persoane juridice, dacă asocierea este destinată realizării scopului şi obiectului sau de activitate. ... (3) Condiţiile de participare a "Electrocentrale Bucureşti" S.A. la constituirea de noi persoane juridice sau în contracte de asociere se vor stabili prin actele constitutive sau prin contractul de asociere, care vor fi aprobate de adunarea generală a acţionarilor în condiţiile prevăzute de prezentul statut. ... + Articolul 31Modificarea formei juridice (1) Modificarea formei juridice a "Electrocentrale Bucureşti" - S.A. se va putea face numai în temeiul hotărârii adunării generale extraordinare a acţionarilor şi cu îndeplinirea tuturor formalităţilor prevăzute de lege şi de prezentul statut. ... (2) În perioada în care Societatea Comercială "Termoelectrica" - S.A. este acţionar unic, transformarea formei juridice a "Electrocentrale Bucureşti" - S.A. se va putea face numai cu aprobarea adunării generale a acţionarilor a Societăţii Comerciale "Termoelectrica" - S.A. ... (3) Noua societate comercială va îndeplini formalităţile legale de înregistrare şi publicitate cerute la înfiinţarea societăţilor comerciale. ... + Articolul 32Dizolvarea (1) Dizolvarea "Electrocentrale Bucureşti" - S.A. va avea loc în următoarele situaţii: ... a) imposibilitatea realizării obiectului sau de activitate; ... b) declararea nulităţii; ... c) hotărârea adunării generale a acţionarilor; ... d) pierderea unei jumătăţi din capitalul social, după ce s-a consumat fondul de rezerva pentru motive ce nu atrag raspunderi de orice natura, dacă adunarea generală a acţionarilor nu decide reconstituirea capitalului social sau reducerea lui la suma rămasă; ... e) deschiderea procedurii privind falimentul; ... f) când numărul acţionarilor scade sub minimul legal; ... g) alte cauze prevăzute de lege sau de prezentul statut. ... (2) Hotărârea de dizolvare a "Electrocentrale Bucureşti" S.A. trebuie să fie înscrisă la Oficiul registrului comerţului şi să fie publicată în Monitorul Oficial al României, Partea a IV-a. ... + Articolul 33Lichidarea (1) Dizolvarea "Electrocentrale Bucureşti" - S.A. are ca efect deschiderea procedurii de lichidare. ... (2) Lichidarea "Electrocentrale Bucureşti" - S.A. şi repartizarea patrimoniului se fac în condiţiile legii şi cu respectarea procedurii prevăzute de lege. ... + Articolul 34Litigiile (1) Litigiile de orice fel apărute între "Electrocentrale Bucureşti" - S.A. şi persoane fizice sau juridice, române ori străine, sunt de competenţa instanţelor judecătoreşti de drept comun. ... (2) Litigiile născute din raporturile contractuale dintre "Electrocentrale Bucureşti" - S.A. şi persoanele juridice române şi străine pot fi soluţionate şi prin arbitraj, potrivit legii. ... + Capitolul 10 Dispoziţii finale + Articolul 35Prevederile prezentului statut se completează cu dispoziţiile legale referitoare la societăţile comerciale cu capital de stat, cu cele ale Legii nr. 31/1990 privind societăţile comerciale, republicată, cu modificările şi completările ulterioare, cu cele ale Codului comercial şi ale celorlalte reglementări legale în vigoare.──────────────────